open-index/open-wikipedia-markdown huggingface dataset:
Katwe-Kikorongo

**Katwe-Kikorongo** je vulkanické pole nachádzajúce sa v Ugande južne od pohoria Ruwenzori. rozkladá sa medzi severovýchodnými brehmi jazera Albert a západnými brehmi jazera George. Pole pozostáva z niekoľkých troskových kužeľov a maarov prevažne foidického zloženia. Niektoré maary sú zaliate vodou.

## Zoznam vulkanických foriem Katwe-Kikorongo
* **Troskové kužele**
** Kasenyi
** Katwe
** Kikorongo
** Mbuga
** Nabugando
** Nyamunuka

## Externé odkazy
* www.volcano.si.edu – vulkanické pole Katwe-Kikorongo na Global Volcanism Program (anglicky)

Kategória:Sopky Ugandy
Kategória:Troskové kužele
Katunga

**Katunga** môže byť:

* vulkanické pole v Ugande, pozri Katunga (sopka)
* mestečko vo Viktórii, Austrália, pozri Katunga (mesto)
* futbalový klub v tomto meste, pozri Katunga Football Club
Bunyaruguru

**Bunyaruguru** (známe aj ako **Kichwambe**) je vulkanické pole, pozostávajúce z približne 150 maarov (27 z nich je zaliatych vodou), nachádzajúce sa v Ugande, južne od jazera George. Vek maarov bol určený na vrchný pleistocén až súčasnosť.

## Zoznam vulkanických foriem Bunyaruguru
* **Krátery**
** Bagusa
** Bugwaye
** Chaisanduku
** Chamengo
** Chuwera
** Kabarugi
** Kako
** Kamunzukwa
** Kariya
** Karolero
** Kasidia
** Katinda
** Katuba
** Kigezi
** Kwamwiga
** Kyamweru
** Kyema
** Kyoga
** Lujongo
** Mafura
** Magdgo
** Masecha
** Morabu
** Murambe
** Nkuguti
** Nshenyi
** Nyamersingeri
** Nyungu

## Externé odkazy
* www.volcano.si.edu – vulkanické pole Bunyaruguru na Global Volcanism Program (anglicky)

Kategória:Sopky Ugandy
Kategória:Maary
Katunga (sopka)

**Katunga** je osamotene ležiaci troskový kužeľ a s ním asociovaný lávový prúd, nachádzajúci sa v Ugande, východne od jazera Albert. Je to najjužnejší prejav karbonatitového vulkanizmu vo Východoafrickom riftovom systéme. Katunga je známa výskytom horiny katungitu, čo je vlastne olivinický melilitit.

## Externé odkazy
* www.volcano.si.edu  – Katunga na Global Volcanism Program (anglicky)

Kategória:Sopky Ugandy
Kategória:Troskové kužele
Charúdž

**Charúdž** (ar. **هروج**) resp. celý názov **Charúdž al-Aswad**, je holocénne vulkanické pole v centrálnej Líbyi, pozostávajúce zo nezvetraných bazaltových troskových kužeľov, lávových prúdov, explozívnych kráterov a menších štítových vulkánov, v celkovom počte asi 150 rôznych sopečných foriem. Najmladšie prejavy vulkanickej činnosti pochádzajú zo severného okraja poľa.

## Externé odkazy
* www.volcano.si.edu - vulkanické pole Charúdž na Global Volcanism Program (anglicky)

Kategória:Sopky Líbye
Kategória:Troskové kužele
Wáw an-Námús

**Wáw an-Námús** (doslova *Oáza moskytov*) je názov vulkanického poľa pozostávajúceho z kaldery a bazaltového troskového kužeľa, nachádzajúceho sa v centrálnej časti Líbye, južne od vulkanického poľa Charúdž. V 150&nbsp;m širokom kráteri sa nachádza malé ložisko síry a jeho okolie dopĺňajú tri malé jazierka, ktorým vďačí pole za svoje meno. Vek hornín nie je starší ako pár tisíc rokov.

## Iné projekty
.

## Externé odkazy
* www.volcano.si.edu - vulkanické pole Wáw an-Námús na Global Volcanism Program 

Kategória:Sopky Líbye
Kategória:Kaldery
Kategória:Vyhasnuté sopky
Muhavura

**Muhavura** alebo **Muhabura** je neaktívny stratovulkán, nachádzajúci sa v pohorí Virunga, na hraniciach medzi Ugandou a Rwandou. Kráter sopky je zaliaty vodou.

Na západnej strane sopky sa nachádza menší, 3&nbsp;474&nbsp;m vysoký vulkán Gahinga, ktorý je spojený s Muhavurou sedlom. Obidva vulkány produkovali lávy prevažne bazanitového, až trachy-andezitového zloženia. Menšie parazitické krátery boli pravdepodobe aktívne v nedávnej minulosti, ale nie je to doložené.

left|250px|thumb|Augit z Muhabura

## Externé odkazy
* www.volcano.si.edu – vulkanický komplex Muhavura na Global Volcanism Program (anglicky)

Kategória:Sopky Ugandy
Kategória:Sopky Rwandy
Kategória:Stratovulkány
Kategória:Vyhasnuté sopky
Kategória:Štvortisícovky v Rwande
Kategória:Štvortisícovky v Ugande
Bufumbira

**Bufumbira** je menšie vulkanické pole, pozostávajúce zo skupiny štyridsiatich troskových kužeľov, ležiace v Ugande, smerom na sever od veľkých stratovulkánov pohoria Virunga. Pre horniny poľa Bufumbira je typický vysoký obsah draslíka.

## Externé odkazy
* www.volcano.si.edu – vulkanické pole Bufumbira na Global Volcanism Program 

Kategória:Sopky Ugandy
Kategória:Troskové kužele
Džabal Marra

**Džabal Marra** (-v spisovnej arabčine; doslova "zlatý vrch"; prepis podľa miestnej výslovnosti: **Džebel Marra**) alebo  **Jabal Marra(h)/Jebel Marra(h)** (-po anglicky) je pohorie sopečného pôvodu v Sudáne. Najvyšší vrch je vyhasnutá sopka Dariba (3&nbsp;042&nbsp;m). Pohorie obsahuje relikty stredomorskej flóry. 

## Geografia
Pohorie sa nachádza na území sudánskych provincií Severný Dárfúr a Južný Dárfúr. Tvorí predel povodia Nilu na východe a Čadského jazera na západe. Najvyšším vrcholom je kaldera vyhasnutej sopky Dariba (Deriba) v južnej časti masívu. Vo vnútri kaldery sa v nadmorskej výške 2200 metrov nachádzajú dve sladkovodné jazerá.

## Klimatické podmienky
Pohorie predstavuje relatívne malé územie uprostred kamenitej polopúšte, ktoré má výrazne vyššie ročné úhrny zrážok. V najvyšších polohách je to viac ako 800 mm, v nižších okolo 500 mm zrážok ročne. V pohorí sú tak stále vodné toky a oblasť je zdrojom vody pre mnohé vádí, ktoré tu pramena.

## Zdroj

Kategória:Pohoria v Sudáne
Brigády mučeníkov al-Aksá

**Brigády mučeníkov al-Aksá** (arab.  - *Katáib šuhadá’ al-Aksá*) je palestínska militantná organizácia, blízka hnutiu Fatah.

Vznikla krátko po vypuknutí Intifády al-Aksá a veľmi aktívne sa do nej zapájala. Brigády boli pomenované po Mešite al-Aksá, ktorá je symbolom hnutia za palestínsku nezávislosť a jedným z najposvätnejších miest islamu. Členovia brigád sa regrútujú predovšetkým z radov *[[Tanzim]]*, mládežníckej skupiny v rámci Fatahu. Po smrti vodcu Fatahu Jásira Arafáta v novembri 2004 oznámili brigády, že budú ďalej vystupovať pod menom **Brigády mučeníka Jásira Arafáta**. Ministerstvo zahraničných vecí USA aj Európska únia zaradili Brigády mučeníkov al-Aksá na svoje oficiálne zoznamy teroristických organizácií.

Organizácia najprv prehlásila, že sa obmedzí na gerilový boj proti izraelskej armáde a bude útočiť výlučne na izraelských vojakov a osadníkov na Západnom brehu Jordánu a v Pásme Gazy. Už v roku 2002 však prišla so sériou útokov na civilné ciele v izraelských mestách. 
*2. marca 2002 uskutočnili Brigády mučeníkov al-Aksá bombový útok v ultraortodoxnej jeruzalemskej štvrti *Bejt Jisrael*, pri ktorom zahynulo 11 ľudí, z toho sedem detí. 
*5. januára 2003 sa dvaja samovražední atentátnici odpálili na pešej zóne v štvrti *Neve Ša'anan* v Tel Avive. Pri útoku zahynulo 23 ľudí (z toho 8 cudzincov) a asi 120 osôb bolo zranených. 
*29. januára 2004 sa v jeruzalemskej autobusovej linke číslo 19 smerujúcej z areálu nemocnice Hadasa v štvrti *[[Ejn Kerem]]* na Hebrejskú univerzitu na vrch Skopus odpálil samovražedný atentátnik, 24-ročný policajt z Betlehema. Pri útoku zahynulo 11 ľudí, viac než 50 ich bolo zranených. K zodpovednosti za útok sa prihlásili Brigády mučeníkov al-Aksá aj Hamas.

Brigády používajú na samovražedné útoky proti Izraelu aj deti.

Izrael kritizoval neschopnosť vedenia palestínskej samosprávy a Fatahu zastaviť činnosť brigád. V apríli 2002 Izrael zadržal jedného z vodcov organizácie Marwána Bargútího a odsúdil ho za viacnásobnú vraždu a činnosť v teroristickej skupine na doživotie.

## Referencie

## Pozri aj
* Fatah
* Jásir Arafát
* Marwán Bargútí

Kategória:Skupiny označené za teroristické
Kategória:Politika na Palestínskych autonómnych územiach
Izraelsko-palestínsky konflikt

thumb|Lokalizácia izraelsko-palestínskeho konfliktu
**Izraelsko-palestínsky konflikt** je v súčasnosti prebiehajúci vojenský a politický konflikt medzi štátom Izrael a Palestínčanmi v Levante. Od polovice 20. storočia ide o jeden z najdlhšie trvajúcich konfliktov na svete. Boli urobené rôzne pokusy vyriešiť konflikt ako súčasť izraelsko-palestínskeho mierového procesu, popri iných snahách vyriešiť širší arabsko-izraelský konflikt. Verejné vyhlásenia o nárokoch na židovskú vlasť v Palestíne, vrátane Prvého sionistického kongresu v roku 1897 a Balfourovej deklarácie z roku 1917, vytvorili v regióne po vlnách židovskej imigrácie skoré napätie. Po prvej svetovej vojne Mandát pre Palestínu obsahoval záväznú povinnosť „zriadiť v Palestíne národný domov pre židovský národ“. Napätie prerástlo do otvoreného sektárskeho konfliktu medzi Židmi a Arabmi. Plán rozdelenia Palestíny z roku 1947 nebol nikdy implementovaný a vyprovokoval palestínsku vojnu v rokoch 19471949.

## Literatúra
* 

## Iné projekty


Kategória:Arabsko-izraelský konflikt
Kategória:Dejiny Izraela
Kategória:Dejiny Palestíny
Kutum (sopečné pole)

**Kutum** alebo **Tagabo (Hills)** je menšie vulkanické pole, nachádzajúce sa na juhozápad od väčšieho poľa Džibál Majdúb v západnom Sudáne. Pole je tvorené pomerne zachovalými bazaltovými troskovými kužeľmi, explozívnymi krátermi a s nimi asociovanými lávovými prúdmi. Vek je odhadovaný na neskorý pleistocén až holocén.

## Externé odkazy
* www.volcano.si.edu – vulkanické pole Kutum na Global Volcanism Program (anglicky)

Kategória:Sopky Sudánu
Kategória:Troskové kužele
Džibál Majdúb

**Džibál Majdúb** (iné názvy: po arabsky: **Džabal Majdúb**, podľa lokálnej výslovnosti: **Džebel Mejdob**, po anglicky: **Jibal/Jabal Maydub, Jebel Meidob, Meidob Hills**) je rozľahlé (zaberá plochu približne 5&nbsp;000&nbsp;km2) vulkanické pole v severovýchodnom okraji provincie Dárfúr v Sudáne. Pole leží na starších, prekabrických metamorfitoch a ťahá sa poždĺž línie východ-západ. Z vulkanických foriem prevládajú alakalické bazaltové troskové kužele, ale v centrálnej časti sa nachádzajú mladšie, trachyticko-fonolitické lávové dómy, prúdy a maary. Najmladší prejav vulkanickej činnosti – tufový prstenec a lávový prúd má približne 5&nbsp;000&nbsp;rokov.

## Externé odkazy
* www.volcano.si.edu  – vulkanické pole Meidob na Global Volcanism Program (anglicky)

Kategória:Pohoria v Sudáne
Kategória:Sopky Sudánu
Kategória:Troskové kužele
Kategória:Vyhasnuté sopky
Bajjúda

**Bajjúda** (-po arabsky) alebo **Ba(y)yuda(h)/Baiyuda** (-po anglicky)  môže byť v Sudáne:
* púšť v severnom Sudáne, pozri Sahrá Bajjúda
* vulkanické pole v tejto púšti, pozri Bajjúda (sopka)
* sídlo, pozri Bajjúda (sídlo v Sudáne)
* vádí, pozri Wádí Bajjúda (Sudán)
* vodná nádrž, pozri Bajjúda (nádrž)
* dve rôzne studne

**Bajjúda** môže byť aj v Jordánsku: 
*sídlo, pozri Bajjúda (sídlo v Jordánsku)
*vádí, pozri Wádí Bajjúda (Jordánsko)
Bajjúda (sopka)

**Bajjúda** (-po arabsky) alebo **Bayuda/Baiyuda** (-po anglicky) je názov vulkanického poľa, ktoré sa nachádza na severovýchode Sudánu, asi severne od hlavného mesta Chartúm. Približne 90 vulkanických foriem s celkovou rozlohou približne  leží na starších prekambrických až paleozoických granitoch. Najmladšie bazaltové lávové prúdy boli datované na rok 850 +/- 50 rokov.
Najväčším je kráter „Hosh ed Dalam“,  široký a približne  hlboký.

## Zoznam vulkanických foriem poľa Bajjúda
*Názvy sú tu uvedené v anglickom prepise lokálnej výslovnosti.*

*Troskové kužele*:
* Jebel el-Abour
* Angalafib
* Bararumbo
* Goan
* Hiwaish Abu Siba
* Jebel Hosh Umm Araysh
* Jebel Mazrub
* Mersidat
* Jebel el-Miraibta
* Sergein
* Tebel Qurein
* Jebel Umm Khandag
* Umm Qureinat
* Jebel Uruf
* Jebel Zein Umm Araysh

*Krátery*:
* Bihadi
* Hosh ed-Dalan
* Hosh es-Siddig
* Muweilih
* Tebel Hebeish

## Referencie

## Externé odkazy
* www.volcano.si.edu – vulkanické pole Bayuda na Global Volcanism Program (anglicky)

Kategória:Sopky Sudánu
Kategória:Troskové kužele
Džabal Umm Arafibia

**Džabal Umm Arafibia** (variant podľa lokálnej výslovnosti: **Džebel Umm Arafieb**, iný názov: **Kisra**, anglické názvy **Jabal Umm Arafibia/Jebel Um Arafieb**) je menšie vulkanické pole, nachádzajúce sa v púšti Bajjúda, na severovýchode Sudánu, neďaleko  západného brehu Nílu. Pole pozostáva zo štítového vulkánu a niekoľkých troskových kužeľov a explozívnych kráterov bazanitového až trachy-bazaltového zloženia. Vek hornín je neskorý pleistocén až holocén.

## Externé odkazy
* www.volcano.si.edu – vulkanické pole Džebel umm Arafieb na Global Volcanism Program (anglicky)

Kategória:Sopky Sudánu
Kategória:Štítové vulkány
Kamerun (sopka)

**Kamerun** (miestny názov **Mongo ma Ndemi**) je aktívna sopka v juhozápadnom Kamerune, blízko Guinejského zálivu. S výškou  je to jedna z navyšších sopiek Afriky. Vrchol býva niekedy pokrytý snehom.

Bazaltový až trachy-bazaltový stratovulkán leží v tropickom pralese na prekambrických matamorfitoch pokrytých druhohornými až štvrtohornými sedimentami. V okolí sa nachádza asi stovka parazitických kráterov. Na južnom svahu blízko pobrežia sa nachádza satelitný štít **Etinde** (alebo aj *Malý Kamerun*).

Erupcia sopky bola pozorovaná už v 5. storočí pred Kr. kartáginským navigátorom Hannonom. V roku 1922 dosiahla láva pobrežie Atlantiku, v roku 1999 sa zastavila len  od pobrežia.

## Iné projekty

## Externé odkazy
* www.volcano.si.edu – Kamerun na Global Volcanism Program 

Kategória:Sopky Kamerunu
Kategória:Stratovulkány
Kategória:Aktívne sopky
Kategória:Štvortisícovky v Kamerune
Kategória:Vrchy v Kamerune
Kategória:Najvyššie vrchy štátov
Dariba

**Dariba** alebo (podľa lokálnej výslovnosti) **Deriba** je názov menšieho vulkanického poľa, tvoreného 5&nbsp;km širokou kalderou, ktoré sa nachádza na južnom okraji pohoria Džabal Marra v západnom Sudáne, v provincii Darfúr. Vek bazaltových hornín je asi 3&nbsp;500&nbsp;rokov. Približne vtedy sopka vyvrhla väčšie množstvá pemzy a pyroklastík, ktoré pokryli väčšiu časť pohoria hrubou vrstvou uloženín.

## Externé odkazy
* www.volcano.si.edu  – vulkanické pole Deriba na Global Volcanism Program (anglicky)

Kategória:Sopky Sudánu
Kategória:Kaldery
Kategória:Vyhasnuté sopky
Twin City Liner

Twin City Liner v Bratislave|thumb|right
Katamaran v prístave vo Viedni|right|thumb

**Twin City Liner** je názov lodnej linky spájajúcej metropoly Bratislava a Viedeň, najbližšie hlavné mestá v Európe, ktorá pravidelne premáva medzi týmito mestami od 1. júna roku 2006. Je realizovaná prostredníctvom katamaranu nórskej výroby, ľahkej rýchlej lode modernej konštrukcie schopnej dosiahnuť plavebnú rýchlosť do /h. Cesta do Viedne alebo Bratislavy touto loďou trvá iba okolo 75 minút, je plne klimatizovaná a ponúka aj reštauračné služby.

Druhý katamaran premáva od konca mája 2008.

Za celý projekt zodpovedá spoločnosť Central-Danube-Gesellschaft, ktorú tvorí Wien-Holding a Raiffeisenlandesbank Niederösterreich-Wien.

## Externé odkazy
* Oficiálna stránka

Kategória:Doprava v Bratislave
Kategória:Viedeň
Židovstvo

**Židovstvo** môže byť:
* hromadne: Židia (príslušníci židovského národa) resp. židia (vyznávači judaizmu), pozri Židia a judaizmus
* židovské náboženské vyznanie, judaizmus, pozri judaizmus
* súhrn charakteristických vlastností Židov resp. židov, židovský národný ráz, kolektívna, religiózna, kultúrna a právna tradícia a civilizácia Židov, pozri judaizmus (kultúra)

## Referencie
Veľké jazerá

**Veľké jazerá** môžu byť:
* v Severnej Amerike: pozri Veľké kanadské jazerá a Veľké kanadské jazerá (región)
* v Afrike: pozri Veľké africké jazerá
Jelšovka

**Jelšovka** je vodný tok vo východnej časti Podunajskej pahorkatiny, na území okresu Levice. Je to pravostranný prítok Ipľa a meria 15,5 km, pričom cca 3,2 km na hornom toku je iba občasným tokom. 

Vzniká v Ipeľskej pahorkatine východne od obce Hontianska Vrbica v nadmorskej výške okolo 185 m n. m. V období bez zrážok potok začína na severozápadnom úpätí Malej Mordy (235,6 m n. m.). Na hornom toku tečie severojužným smerom, na dolnom juhovýchodným smerom. Preteká cez Santovskú pahorkatinu, okrajom osady Agáta a cez obce Lontov a Ipeľský Sokolec. Pri obci vytvára výrazný oblúk a juhozápadne od nej sa vlieva do Ipľa (113,3 m n. m.) v priestore Ipeľskej nivy.

## Referencie

Kategória:Potoky na Slovensku
Kategória:Povodie Ipľa
Kategória:Vodné toky v okrese Levice
Veľký potok

**Veľký potok** je názov niekoľkých vodných tokov na Slovensku:

* prítok Bystrice v povodí Kysuce, pozri Veľký potok (prítok Bystrice)
* prítok Gortvy v povodí Rimavy, pozri Veľký potok (prítok Gortvy)
* prítok Hrona pri Závadke nad Hronom, pozri Veľký potok (prítok Hrona)
* prítok Ipľa pri Kosihoch nad Ipľom, pozri Veľký potok (prítok Ipľa)
* prítok Lúčnej v povodí Turca, pozri Veľký potok (prítok Lúčnej)
* prítok Papče v povodí Rimavy, pozri Veľký potok (prítok Papče)
* prítok Tople pri Lukove, pozri Veľký potok (prítok Tople)
* prítok Torysy, pozri Veľký potok (prítok Torysy)
Veľký potok (prítok Ipľa)

náhľad|Veľký potok pri obci Kosihy nad Ipľom
**Veľký potok** je vodný tok na juhu stredného Slovenska, preteká územím okresu Veľký Krtíš. Je to pravostranný prítok Ipľa a má dĺžku .

*Prameň:* v Krupinskej planine, v podcelku Modrokamenské úboče, na severnom úpätí Jaseňového vrchu () v nadmorskej výške cca 

*Smer toku:* na hornom toku viac-menej na juhozápad, južne od obce Hrušov sa stáča na juhovýchod

*Geomorfologické celky:* 1.Krupinská planina, podcelok Modrokamenské úboče, 2.Juhoslovenská kotlina, podcelok Ipeľská kotlina

*Prítoky:* sprava Braništský potok, potok pretekajúci obcou Hrušov, zľava Husárka () a Kačací potok

*Ústie:* do Ipľa južne od obce Kosihy nad Ipľom v nadmorskej výške cca 

*Obce:* Čelovce, Vinica, Dolinka a Kosihy nad Ipľom

## Referencie

## Iné projekty

Kategória:Potoky na Slovensku
Kategória:Povodie Ipľa
Kategória:Vodné toky v okrese Veľký Krtíš
Kategória:Vodné toky v Krupinskej planine
Kategória:Vodné toky v Ipeľskej kotline
Hermann Höfle

**Hermann Höfle** (*12. september 1898 Augsburg – † 9. december 1947 Bratislava) bol nemecký generál Waffen-SS (SS-Obergruppenführer), hlavný veliteľ nemeckých okupačných vojsk, ktoré potlačili Slovenské národné povstanie. Bol zodpovedný za prenasledovanie a likvidáciu povstalcov, partizánov aj civilných obyvateľov na slovenskom území. Po vojne súdený retribučným Národným súdom v Bratislave a v roku 1947 popravený.

## Život
### Mladosť a raná kariéra
Hermann Höfle sa narodil 12. septembra 1898 v Augsburgu v Bavorsku ako syn poštového úradníka. V roku 1916 počas prvej svetovej vojny bol povolaný do kráľovského bavorského pechotného pluku č. 8, kde počas vojny slúžil ako pilot pozorovacieho lietadla. Po vojne slúžil v organizácii Freikorps a bol majorom Reichswehru v zálohe. Oženil sa v roku 1925 a mal 2 dcéry. Zúčastnil sa tzv. pivnicového puču. Od 30. rokov bol členom SA. Höfle vstúpil oficiálne do NSDAP až v roku 1937. Príslušníkom SS sa stal až na požiadanie hlavného veliteľa SS Heinricha Himmlera v roku 1943.

### Druhá svetová vojna
Od 19. septembra 1944 Höfle vo funkcii vyššieho veliteľa SS a Nemeckej polície (*Höhere SS- und Polizeiführer*) i veliteľa nemeckých vojsk na Slovensku (*Deutscher Befehlshaber in der Slowakei)* nahradil SS-Obergruppenführera Gottloba Bergera. Höfle vypracoval a uskutočnil nemecký plán generálneho útoku na povstaleckú armádu, ktorý sa zakladal na zvýšení bojovej aktivity a menších útokoch, pomocou ktorých mala byť povstalecká armáda postupne vyčerpaná. Takisto sa týmto spôsobom malo zabrániť rozširovaniu povstalcami kontrolovaného územia, hlavne smerom na sever, k dôležitým železničným tratiam a na západ, k Handlovej. Tento plán začiatkom októbra prerokoval s Himmlerom a Frankom. Vtedy tiež získal súhlas na presun brigády Dirlewanger z Poľska a 18. divízie SS Horst Wessel z Maďarska na Slovensko.

Po likvidácii povstania jednal s členmi slovenskej vlády o reforme štátnej správy, tak aby bola sústredená výkonná moc v rukách extrémistickeho krídla HSĽS.

### Povojnové obdobie
Po vojne bol zatknutý ako jeden z hlavných vinníkov, za zločiny spáchané nacistami na Slovensku po vypuknutí povstania. Jeho povojnová výpoveď pred súdom poskytla významné svedectvo o príprave a organizácii bojových operácii proti povstaniu. Retribučný Národný súd v Bratislave ho v roku 1947 odsúdil na trest smrti obesením, ktorý bol vykonaný 9. decembra 1947.

## Referencie
* Plevza, V. a kolektív: *[[Encyklopédia odboja a Slovenského národného povstania|Dejiny Slovenského národného povstania 1944 5. zväzok]]*. Nakladateľstvo Pravda, 1985, s. 166

Kategória:Narodenia v 1898
Kategória:Úmrtia v 1947
Kategória:Osobnosti z Augsburgu
Kategória:Nemecké osobnosti druhej svetovej vojny
Kategória:Osobnosti SNP
Kategória:Nemecké vojenské osobnosti
Kategória:Nemeckí generáli
Kategória:Dôstojníci SS
Kategória:Vojnoví zločinci
Kategória:Popravení obesením
Galamia

**Galamia**, staršie označovaná ako **Galomia**, je potok v západnej časti okresu Veľký Krtíš, je to pravostranný prítok Ipľa a meria 8,6 km. 

Pramení v Krupinskej planine, v podcelku Modrokamenské úboče, na západnom svahu vrchu Veterné (383,4 m n. m.) v nadmorskej výške okolo 335 m n. m. Tečie prevažne juhovýchodným smerom, v Ipeľskej kotline priberá sprava potok z obce Kleňany (177,7 m n. m.), preteká Klenianskou dolinou a okrajom Balogu nad Ipľom. V blízkosti obce sa vlieva v nadmorskej výške 131,5 m n. m. do Ipľa.

## Referencie

Kategória:Potoky na Slovensku
Kategória:Povodie Ipľa
Kategória:Vodné toky v okrese Veľký Krtíš
Kategória:Vodné toky v Krupinskej planine
Kategória:Vodné toky v Ipeľskej kotline
Glabušovský potok

**Glabušovský potok** je potok v Ipeľskej kotline, na území okresu Veľký Krtíš. 

Je to pravostranný prítok Ipľa, ktorý meria . Vzniká v Pôtorskej pahorkatine na úpätí Olovárskeho vrchu () v nadmorskej výške okolo  Na hornom toku (po osadu Potôčik) často vysychá. Tečie juhovýchodným smerom, na dolnom toku južným smerom, napája vodnú nádrž Glabušovce a následne preteká rovnomennou obcou. Sprava priberá Zomborský potok, tečie cez Kirť a pri osade Peťov sa vlieva do Ipľa v nadmorskej výške cca 

## Referencie

## Externé odkazy
* Poloha na mape

Kategória:Potoky na Slovensku
Kategória:Povodie Ipľa
Kategória:Vodné toky v okrese Veľký Krtíš
Stracinský potok

**Stracinský potok** je potok na juhu stredného Slovenska, na území okresu Veľký Krtíš. Je to pravostranný prítok Ipľa a meria 13,5 km.

*Prameň:* vo výbežku Krupinskej planiny na východnom svahu vrchu Babka (398,7 m n. m.) v nadmorskej výške okolo 315 m n. m., severovýchodne od mesta Veľký Krtíš

*Smer toku:* na hornom toku na juhovýchod, v okolí obce Malé Straciny na východ, odtiaľ k ústiu na východojuhovýchod

*Geomorfologické celky:* 1.Krupinská planina, podcelok Modrokamenské úboče (iba krátky úsek), 2.Juhoslovenská kotlina, podcelok Ipeľská kotlina, časť Pôtorská pahorkatina

*Prítoky:* sprava z oblasti Horného Hlbokého (233,7 m n. m.), z obce Veľké Straciny (193,5 m n. m.), zľava z obce Malé Straciny, Zlievsky potok a Viničný potok

*Ústie:* do Ipľa juhovýchodne od obce Bušince v nadmorskej výške okolo 155 m n. m.

*Obce:* okrajom 3 obcí - Veľké Straciny, Malé Zlievce a Bušince

## Referencie

Kategória:Potoky na Slovensku
Kategória:Vodné toky v okrese Veľký Krtíš
BCD kód

left|thumb|150px|7-segmentový zobrazovač

**Kód BCD** (*Binary Coded Decimal*) je jedným z najčastejšie používaných kódov na reprezentovanie desiatkových čísel. Pri tomto kóde je každá desiatková číslica zakódovaná pomocou štyroch bitov, tak ako to znázoňuje nasledujúca tabuľka. 

Tento kód kvôli rôznym výhodám či nevýhodám bol rôzne modifikovaný. Boli pozmenené váhové stavy jednotlivých bitov kódu, preto sa začali tieto váhy dopisovať za označenie kódu BCD. Klasickému kódu prislúcha kód 8421, kde prvý bit sprava má váhu čísla 1, druhý váhu čísla 2, tretí váhu čísla 4 a posledný váhu čísla 8. Napríklad číslo BCD 8421 kóde 0111 predstavuje číslicu 7 (**8**×0 + **4**×1 + **2**×1 + **1**×1). Známe sú tiež kódy BCD 2421, BCD 84-2-1 alebo kód BCD 8421 firmy IBM, ktorý nulu kódoval bitmi 1010.

Toto kódovanie umožňuje uložiť dve číslice do jedného bajtu alebo zvyšné štyri bity vyplniť nulami tak ako je to definované v kóde EBCDI, čí štvorbajtím 0011 ako definuje kód ASCII. Konverzia takto kódovaných čísel do všetkých systémov (vrátane systémov používajúcich kódovanie UNICODE) je triviálna. 

Kód sa výborne hodí na zobrazovanie číslic v digitálnych prístrojoch, ktoré zobrazujú číselné hodnoty pomocou tzv. sedem segmentového displeja.

Kategória:Kódovanie
Kategória:Číselné sústavy
Kategória:Počítačová aritmetika
Suchý potok

**Suchý potok** je frekventovaný názov vodných tokov na Slovensku:

*v povodí Bodvy
**Suchý potok (prítok Bodvy)

*v povodí Hornádu
**Suchý potok (prítok Hnilca)
**Suchý potok (prítok Kopytovského potoka)
**Suchý potok (prítok Sekčova)
**Suchý potok (prítok Tichej vody)

*v povodí Hrona
**Suchý potok (prítok Babinského potoka)
**Suchý potok (prítok Jasenského potoka)
**Suchý potok (prítok Novobanského potoka)

*v povodí Ipľa
**Suchý potok (prítok Ipľa)
**Suchý potok (prítok Studenského potoka)
**Suchý potok (prítok Štiavnice)

*v povodí Laborca
**Suchý potok (prítok Duše)
**Suchý potok (prítok Kamenice)
**Suchý potok (prítok Skalného potoka)
**Suchý potok (prítok Syrového potoka)

*v povodí Moravy
**Suchý potok (prítok Maliny)

*v povodí Nitry
**Suchý potok (prítok Bočovky)
**Suchý potok (prítok Vyčomy)
**Suchý potok (prítok Žitavy)

*v povodí Ondavy
**Suchý potok (prítok Kobylnice)
**Suchý potok (prítok Ondavy)

*v povodí Oravy
**Suchý potok (prítok Bobroveckého potoka)
**Suchý potok (prítok Dlhej vody)
**Suchý potok (prítok Oravice)
**Suchý potok (prítok Ráztoky)
**Suchý potok (prítok Sivého potoka)
**Suchý potok (prítok Zásihlianky)

*v povodí Popradu/Dunajca
**Suchý potok (prítok Bielej)
**Suchý potok (prítok Bielej vody podúplazskej)

*v povodí Slanej
**Suchý potok (prítok Dobšinského potoka)
**Suchý potok (prítok Muráňa)

*v povodí Váhu
**Suchý potok (prítok Bielej vody)
**Suchý potok (prítok Kvačianky)
**Suchý potok (prítok Lysinského potoka)
**Suchý potok (prítok Rajčanky)

## Pozri aj

*Suchý jarok
EBCDI

**EBCDI** (*Extended Binary Coded Decimal Interchange*) je rozšírený BCD kód. Spolu s číslicami reprezentuje písmená a špeciálne znaky. Bol vyvinutý firmou IBM v roku 1964 a implementovaný do systémov IBM System/360. V súčasnosti je kvôli kompatibilite navrhnutý kód UTF-EBCDIC.

Kategória:Kódovanie znakov
Suchý potok (prítok Babinského potoka)

**Suchý potok** je potok v Honte, preteká územím okresov Krupina a Zvolen. Je to pravostranný prítok Babinského potoka, meria 6,1 km a je tokom V. rádu. 

## Prameň
Pramení v Štiavnických vrchoch, v podcelku Skalka, na severnom úpätí vrchu Ľauchňa (778,1 m n. m.), v lokalite Apatekárka v nadmorskej výške cca 645 m n. m.

## Opis toku
Najprv tečie juhovýchodným smerom, zľava priberá prítok od osady Holý vrch a potom sa stáča viac-menej na východ. Na dolnom toku vteká do Pliešovskej kotliny, kde z ľavej strany priberá najprv Hrabovku, ďalej prítok prameniaci západne od obce Babiná v lokalite Hrebeň a následne podteká cestu I. triedy č. 66. Napokon južne od Babinej ústi v nadmorskej výške približne 374 m n. m. do Babinského potoka.

## Referencie

Kategória:Potoky na Slovensku
Kategória:Povodie Krupinice
Kategória:Vodné toky v Štiavnických vrchoch
Kategória:Vodné toky v Pliešovskej kotline
Kategória:Vodné toky v okrese Krupina
Kategória:Vodné toky v okrese Zvolen
Babinský potok (prítok Krupinice)

**Babinský potok** je potok v juhozápadnej časti okresu Zvolen. Je to pravostranný prítok Krupinice, meria 5,8 km a je tokom IV. rádu.

## Prameň
Pramení v Štiavnických vrchoch, v podcelku Skalka, v lokalite Štimogrunt v nadmorskej výške 

## Opis toku
Na hornom toku tečie juhovýchodným smerom, vstupuje do Pliešovskej kotliny, kde napája malú vodnú nádrž a preteká obcou Babiná. Tu sa stáča na juh, zľava priberá prítok vznikajúci na severnom okraji obce a vytvára oblúk vypnutý na východ. Následne tečie na krátkom úseku súbežne s cestou I. triedy č. 66 na pravom brehu a sprava priberá svoj najvýznamnejší prítok, Suchý potok. Napokon sa stáča na juhojuhovýchod, podteká železničnú trať Zvolen – Čata, zľava priberá vedľajšie rameno Krupinice a južne od Babinej ústi v nadmorskej výške  do Krupinice.

## Pôvod názvu
Názov vodného toku má pôvod v názve obce Babiná, ktorej najstarší listinný záznam sa viaže k roku 1254 *Babusceky*, 1270 *Babasceky*, 1351 *Babazeky*, 1773 *Babina*, 1920 *Babiná*. Motivácia pomenovania obce *Babiná* je spojená s *vlastnosťami podobnými babe, starými, zanedbanými alebo počarovanými*. Z toponyma *Babiná* bolo po rozšírení o formant -ský, a po kombinácii so všeobecným podstatným menom *potok* s významom *menší prirodzený vodný tok* utvorené dvojčlenné hydronymum atributívneho typu (dvojčlenný determinatívny názov so zhodou) zložené z prídavného mena a z podstatného mena *Babinský potok* ako súčasť veľmi početnej skupiny názvov v slovenskej toponymii, najmä hydronymii. Hydronymum Babinský potok bolo štandardizované v roku 1977. V dnešnej slovenskej hydronymii hydronymum *Babinský potok* nie je jedinečným názvom (október 2023).

## Referencie

Kategória:Potoky na Slovensku
Kategória:Povodie Ipľa
Kategória:Vodné toky v Štiavnických vrchoch
Kategória:Vodné toky v Pliešovskej kotline
Kategória:Vodné toky v okrese Zvolen
Kategória:Babiná (okres Zvolen)
Bystrý potok

**Bystrý potok** je názov viacerých vodných tokov na Slovensku:

* v povodí Hornádu
** Bystrý potok (prítok Hnilca)
** Bystrý potok (prítok Olšavy, Nižná Myšľa)
** Bystrý potok (prítok Olšavy, Ruskov)

* v povodí Hrona
** Bystrý potok (prítok Jasenice)
** Bystrý potok (prítok Neresnice)
** Bystrý potok (prítok Slatiny)

* v povodí Laborca
** Bystrý potok (prítok Brusného potoka)
** Bystrý potok (prítok Ptavy)
** Bystrý potok (prítok Stružnice)

* v povodí Nitry
** Bystrý potok (prítok Chotiny)
** Bystrý potok (prítok Nitrice)

* v povodí Popradu
** Bystrý potok (prítok Tvarožnianskeho potoka)

* v povodí Slanej
** Bystrý potok (prítok Rimavy)
** Bystrý potok (prítok Turca)
** Bystrý potok (prítok Východného Turca)

* v povodí Váhu
** Bystrý potok (prítok Malého Dunaja)
** Bystrý potok (prítok Mútňanky)
** Bystrý potok (prítok Svarínky)
** Bystrý potok (prítok Váhu)
Princíp uchovávania formátovaných textov

Formátovaný text je text, ktorý je upravený tak, aby bol dobre čitateľný a vzhľadovo príjemný. Na dosiahnutie tohto efektu sa text člení do odsekov s viacerými veľkosťami, typmi, rezmi a farbami písma, nadpismi, odrážkami a číslovaním, symbolmi, tabuľkami, obrázkami a ďalšími prvkami.

Aby bolo možné text formátovať pomocou spomínaných prvkov, je potrebné, aby počítač presne vedel určiť miesto a vlastnosti použitých prvkov. Každý výrobca textového editora môže tento problém riešiť po svojom. Napríklad textový editor MS WORD používa formát DOC. Existujú však i spôsoby, na ktorých sa dohodla väčšina výrobcov. Týmito spôsobmi sú formáty RTF a XML.

Napríklad text 

```
Ahoj!
	Toto je tučný text.
```


sa vo formáte RTF zapíše takto: 

```
{\rtf1\ansi\deff0  
  Ahoj!\par
  Toto je \b tučný \b0 text.\par 
 }
```

a vo formáte XML taxto:


```
<?xml version="1.0" encoding="windows-1250"?>
<w:wordDocument xmlns:w="http://schemas.microsoft.com/office/word/2003/wordml" > 
 <w:body>  
  <w:p><w:r><w:t>Ahoj!!!</w:t></w:r></w:p>
  <w:p><w:r><w:t>Toto je </w:t></w:r>
       <w:r><w:rPr><w:b/></w:rPr><w:t>tučný </w:t></w:r>
       <w:r><w:t>text. </w:t></w:r>
  </w:p>
 </w:body>
</w:wordDocument>
```


## Zdroje

* Etkiho stránka 

Kategória:Textové editory
Kategória:Textové procesory
Belujský potok (prítok Štiavnice)

**Belujský potok** je potok na juhu stredného Slovenska, tečie územím okresov Banská Štiavnica a Krupina. Je to významný pravostranný prítok Štiavnice a má dĺžku 19,5 km. Na strednom toku, pod obcou Beluj, preteká Belujskou dolinou, nad obcou Sebechleby napája rovnomennú vodnú nádrž. Na dolnom toku sa koryto výraznejšie horizontálne vlní a hlbšie sa zarezáva do podložia Ipeľskej pahorkatiny.

*Prameň:* v Štiavnických vrchoch, v podcelku Sitnianska vrchovina, na južnom úpätí Sitna (1 009,2 m n. m.) v nadmorskej výške približne ()

*Smer toku:* po obec Sebechleby viac-menej na juhojuhovýchod, odtiaľ na juh až juhojuhozápad

*Geomorfologické celky:* 1.Štiavnické vrchy, podcelky Sitnianska vrchovina a Sitnianske predhorie, časť Prenčovská kotlina, 2.Podunajská pahorkatina, podcelok Ipeľská pahorkatina, časť Sebechlebská pahorkatina

*Prítoky:* sprava Viničný potok a Klastavský potok, zľava nemá významnejšie prítoky

*Ústie:* do Štiavnice pri obci Hontianske Tesáre v nadmorskej výške ()

*Obce:* Beluj, Sebechleby a Šipice

## Referencie

Kategória:Potoky na Slovensku
Kategória:Povodie Ipľa
Kategória:Vodné toky v Štiavnických vrchoch
Kategória:Vodné toky v Ipeľskej pahorkatine
Kategória:Vodné toky v okrese Banská Štiavnica
Kategória:Vodné toky v okrese Krupina
Kategória:Beluj
Kategória:Sebechleby
Kategória:Hontianske Tesáre
Trstiansky potok

**Trstiansky potok** je potok vo východnej časti Podunajskej pahorkatiny, preteká územím okresov  Levice a Krupina. Je to pravostranný prítok Veperca a meria 8,7 km. 

Pramení v Ipeľskej pahorkatine, časť Brhlovské podhorie na severných svahoch vrchu Roveň () v nadmorskej výške okolo  Najprv tečie na juh, priberá prítok sprava a vstupuje do geomorfologickej časti Sebechlebská pahorkatina. Následne napája malú vodnú nádrž, pri samote Hrondín priberá pravostranný Bartkov potok a stáča sa na juhovýchod. Tečie južne od obce Hontianske Trsťany, v blízkosti ktorej priberá ľavostranný prítok () a pri obci Hontianske Moravce (časť Opatové Moravce) sa v nadmorskej výške  vlieva do Veperca.

## Referencie

Kategória:Potoky na Slovensku
Kategória:Povodie Ipľa
Kategória:Vodné toky v Ipeľskej pahorkatine
Kategória:Vodné toky v okrese Krupina
Kategória:Vodné toky v okrese Levice
Kategória:Žemberovce
Kategória:Hontianske Trsťany
Kategória:Domadice
Kategória:Hontianske Moravce
Kamenistý potok

**Kamenistý potok** môže byť:

* prítok Belej v povodí Váhu, pozri Kamenistý potok (prítok Belej)
* prítok Čierneho Hrona v povodí Hrona, pozri Kamenistý potok (prítok Čierneho Hrona)
** prírodná pamiatka, vyhlásená na strednom úseku potoka, pozri Kamenistý potok (prírodná pamiatka)
* prítok Čirinča v povodí Suchej, pozri Kamenistý potok (prítok Čirinča)
* prítok Kokavky v povodí Rimavy, pozri Kamenistý potok (prítok Kokavky)
* prítok Stužickej rieky v povodí Uhu, pozri Kamenistý potok (prítok Stužickej rieky)
Vajsov

**Vajsov** je potok na území okresu Krupina. Je to pravostranný prítok Krupinice s dĺžkou 7,7 km. 

Pramení v Štiavnických vrchoch, v podcelku Skalka, na severnom úpätí vrchu Skala () v nadmorskej výške okolo , južne od osady Odrobinovo pole. Tečie prevažne juhovýchodným smerom, zľava priberá prítok () spod Nového hája (), neskôr sprava z úpätia vrchu Stráň (). Ďalej preteká kopaničiarskou oblasťou mesta Krupina a zároveň vstupuje do Krupinskej planiny. Severne od mesta sa v nadmorskej výške okolo  vlieva do Krupinice.

## Referencie

Kategória:Potoky na Slovensku
Kategória:Povodie Krupinice
Kategória:Vodné toky v Štiavnických vrchoch
Kategória:Vodné toky v Krupinskej planine
Kategória:Vodné toky v okrese Krupina
Kategória:Krupina
Jamníček

**Jamníček** je názov dvoch potokov na Slovensku:

* potoka na Liptove, pravostranného prítoku Váhu, pozri Jamníček (prítok Váhu)
* potoka na Spiši, ľavostranného prítoku Hornádu, pozri Jamníček (prítok Hornádu)
Západné Nemecko (1949 – 1990)

**Západné Nemecko** () bol bežný, avšak neoficiálny názov pre Nemeckú spolkovú republiku (NSR) od jej založenia v máji 1949 do znovuzjednotenia Nemecka 3. októbra 1990, keď bola k nej pripojená Nemecká demokratická republika, ktorá tým pádom zanikla. Odvtedy je bežný aj skrátený oficiálny názov štátu už len Nemecko.

Hlavným mestom Nemeckej spolkovej republiky bolo v tomto období mesto Bonn.

Kategória:Zaniknuté štáty
Kategória:Zaniknuté republiky
Kategória:Zaniknuté štáty Európy
Fatah

**Fatah** () je sekulárna, stredoľavá nacionalistická politická strana spravujúca územie Palestínskej samosprávy, najväčšia sekulárna politická strana a najdôležitejší člen Organizácie pre oslobodenie Palestíny. Od roku 2007 má však z palestínskych územií *de facto* pod kontrolou iba Západný breh, keďže pásmo Gazy získalo pod kontrolu hnutie Hamás.. V minulosti na dosiahnutie tohto cieľa používala aj teroristické prostriedky.

Názov *Fatah* je obráteným akronymom plného názvu strany **Hnutie za palestínske národné oslobodenie** (). Slovo *fatah* v arabčine znamená *„dobytie, otvorenie“*, často sa používa pre označenie islamskej expanzie v 8. storočí a v moslimskom svete má výrazne pozitívne konotácie. Obrátený akronym ako skratku strana používa aj kvôli tomu, že jej normálny akronym, slovo *hataf*, v arabčine znamená *„náhla smrť“*.

## Referencie

## Iné projekty

Kategória:Politické strany na Palestínskych autonómnych územiach
Kategória:Organizácia pre oslobodenie Palestíny
Kategória:Partizánske organizácie
Folk

náhľad|Nástroje používané vo folkovej hudbe
**Folk** je hudobný žáner, ktorý má svoje korene v anglosasských krajinách. Samotné slovo folk pochádza z angličtiny a znamená *ľud/národ*. Spojenie *folk music* znamená ľudovú hudbu (etnickú) aj tzv. folkovú hudbu. Aby sa odlíšila moderná folková hudba od etnickej, vžil sa v anglo-amerických krajinách názov súčasný (contemporary) či moderný (modern) folk. V slovenčine sa pre ľudovú etnickú hudbu vžil skôr termín folklór a pojmom folk sa označuje *moderný folk* v zmysle ďalšieho textu.
* Žáner českej a slovenskej folkovej piesne vznikol koncom šesťdesiatych rokov a vyvíjal sa v 60. - 80. rokoch 20. storočia v danej spoločensko-politickej situácii. Folkovú pieseň teda charakterizujeme ako typ modernej spevnej piesne, ktorá spontánne vznikala prevažne v amatérskych podmienkach ako protiklad proti konvenčnému a skomercionalizovanému popu. Folk kladie dôraz na myšlienku obsiahnutú v texte. Podstatou folkovej piesne a jej najcharakteristickejším rysom je schopnosť aktuálne, adresne a obsahovo konkrétne reagovať na najrôznejšie stránky spoločenského diania. Obvykle boli piesne najprv interpretované priamo ich autormi.

Slovenskí folkoví speváci:
* Luky Lukáč
* Igor Cvacho
* Peter "Petiar" Lachký
* Miloš Janoušek
* Dušan Valúch
* Rado "Radiar" Tiňo
* Ivan "Had" Weiss
* Edo Klena
* Marek Mačák
* Števo Šanta
* Martin Chrobák
* Miro Harach
* Peter Piatko
* Soňa Horňáková
* Robo Hulej
* Zuzana Homolová
* Jana Ostrožlíková - Kúdelová
* Janko Kulich
* Ria Ferčáková
* Marián Geišberg
* Zuzana Knezovičová
* M.E.L.L. - folkové hudobné združenie
* Slnovrat (združenie pesničkárov) 
* Peter Janků
* Jednofázové kvasenie
* Rolničky
* Sklo
* Martin Geišberg
* Slniečko (skupina)
* Lojzo
* Prešporok

## Literatúra
*JANOUŠEK, Miloš; DAUBNEROVÁ, Hana; DROBNÝ, Juraj a kol.: *Folk na Slovensku.* Bratislava : Hudobné centrum, 2006. ISBN 80-88884-76-4.

## Externé odkazy
* www.folk.sk  - aktuálne informácie z oblasti slovenského folku a pesničkárstva
* www.folkcountry.sk - portál venujúci sa nielen folku, ale aj country, bluegrassovej hudbe
* www.folknet.host.sk - stranky o folku, recenzie
Grafický formát

Pod pojmom **grafický formát** alebo **grafická informácia** v počítačovej terminológii rozumieme spôsob a metódu zaznamenania vizuálneho obrazu - grafiky, kresby, fotografie a pod. v digitálnom (binárnom) tvare, teda v tvare ktorý sa dá ďalej spracovávať a uchovávať pomocou výpočtovej techniky. 

Vo všeobecnosti sa pre zápis grafickej informácie používajú dve metódy
* Rastrová grafika. Na obrázok sa hľadí ako na sieť (raster) veľmi malých štvorcov - pixelov, uložených v pevných riadkoch a stĺpcoch. Rozmer každého obrázka je pre počítač počet pixelov na šírku x počet pixelov na výšku. Pre každý pixel (štvorček) je nutné okrem polohy (riadok a stĺpec) zakódovať aj farbu, resp. ďalšie parametre napr. priehľadnosť. Výhodou tejto metódy je možnosť relatívne presného opisu aj veľmi nesúrodého a zložitého objektu, nevýhodou je výsledná veľkosť súboru. Čím je vyššia presnosť zachytenia vernosti originálu, tým je potrebné väčšie rozlíšenie a tým je aj väčší výsledný súbor. Pre reprodukciu rastrovej grafiky musí byť vstupné rozlíšenie obrázku ekvivalentné výstupnému rozlíšeniu reprodukčného zariadenia (napr. tlačiarne), inak dochádza ku strate kvality výstupu. Príkladom sú formáty GIF, JPEG, PNG, TIFF, BMP.
* Vektorová grafika. Na obrázok sa pozerá ako na zoskupenie objektov (alebo ich častí), ktoré sa dajú nakresliť pomocou matematických vzorcov a funkcií. Tieto objekty majú svoje vlastnosti napr. - polohu na obrázku, veľkosť, farbu, priehľadnosť povrchu, lesklosť povrchu a pod. Tieto vlastnosti sú vstupnými parametrami (vektormi) matematických vzorcov a funkcií, pomocou ktorých sa objekty opíšu (vykreslia). Vstupné rozlíšenie je dané len zložitosťou a detailnosťou matematického opisu, výstupné rozlíšenie nie je tak závislé od vstupného rozlíšenia, ako je tomu u rastrovej grafiky. Pre jednoduché objekty - kružnica, štvorec, trojuholník, krivka alebo pre zloženiny týchto objektov a pod. je možný jednoznačný a stopercentný zápis pomocou matematických rovníc. V takomto prípade je možné z vektorovej grafiky vytvoriť ľubovoľnú zväčšeninu bez straty kvality výstupu. Príkladom sú formáty AI, DXF, CGM, CDR, MIF, SVG.
*Metafile formáty môžu obsahovať obsahovať ako rastrové, tak aj a vektorové informácie. Príkladom sú aplikácie nezávislých formátov, ako sú WMF a EMF, alebo tiež flashové animácie a obrázky.  
*Tlačový jazyk (Page description language - PDL) sú formáty používané na opis rozloženie objektov na tlačenej stránke obsahujúcej text, objekty a obrazy. Príkladom sú PostScript, PDF a PCL.

## Pozri aj
* Rastrová grafika
* Vektorová grafika
* Farebný model

Kategória:Počítačová grafika
Luky Lukáč

**Ľubomír „Luky“ Lukáč** (* 7. január 1966, Martin) je slovenský folkový pesničkár, hudobný skladateľ, spevák a multiinštrumentalista.

Hrá na gitary (vrátane elektrickej), klavír, fujaru, moxeno, djembe a podobné nástroje. Jeho zatiaľ najväčším úspechom je 3. miesto v interpretačnej súťaži a 4. miesto v autorskej súťaži festivalu Porta z roku 1991.

V roku 2006 sa znovu vrátil na folkovú scénu a vydal prvé autorské CD, na ktorom spolupracovali okrem iného aj Jirka Mottl alebo Soňa Jányová. Na klavír doprevádza Vítězslav Maštalíř a na husle Anička Maňhalová.

## Diskografia
* 2006 *[[Len sa kľudne priznaj…]]* – ,CD

## Referencie

## Externé odkazy
* Oficiálne stránky - www.lukylukac.eu 

Kategória:Slovenskí folkoví speváci
Kategória:Slovenskí rockoví speváci
Kategória:Slovenskí folkoví gitaristi
Kategória:Slovenskí rockoví gitaristi
Kategória:Slovenskí folkoví klaviristi
Kategória:Slovenskí rockoví klaviristi
Kategória:Slovenskí skladatelia modernej hudby
Kategória:Osobnosti z Martina
Búrka

[right|thumb|Okraj búrkového mraku [kumulonimbus]]

**Búrka** je z odborného hľadiska:
*a) súbor elektrických, optických a zvukových javov (t.j. najmä blesky a hrmenie) sprevádzajúcich elektrické výboje vnútri oblaku, medzi viacerými oblakmi či medzi oblakmi a zemou; tento súbor javov je súčasťou konvekčnej búrky a vyskytuje sa v oblakoch typu kumulonimbus (prípadne cumulus congestus alebo nimbostratus),
*b) miestne a časovo obmedzená oblasť konvekčnej búrky, v ktorej sa vyskytujú blesky s hrmením
*c) nevhodne či hovorovo: konvekčná búrka (konvekčná búrka je súhrnné označenie pre meteorologické javy vyskytujúce sa pri vývoji konvekčných oblakov typu kumunolimbus či ich sústav; týmito javmi sú napr. búrka (v zmysle a), tornádo, krúpy, silný vietor či prívalový dážď)

Zjednodušene teda možno povedať, že slovo búrka väčšinou označuje typické letné alebo tropické počasie, pri ktorom na vyrazenej ,ohraničenej a relatívne malej ploche územia a pri pomerne krátkom čase padá intenzívny dážď, prípadne krúpy, a sprievodným znakom sú blesky a hromobitie. 

Vo vyššie uvedených definíciách je slovenské slovo búrka ekvivalentom českého slova bouřka, anglického slova thunderstorm či nemeckého slova Gewitter. Okrem toho ale môže byť slovenské slovo búrka (podľa niektorých názorov neodborne) ekvivalentom českého slova bouře, anglického slova storm či nemeckého slova Sturm, ktoré má značne odlišný význam - o ňom pozri napr. búrka (rozlišovacia stránka).

## Vývoj búrky
Búrky sú najčastejšie viazané na oblak kumulonimbus, najhrubší zo všetkých oblakov. Kumulonimby sa vyvíjajú z kumulov, preto ich prítomnosť (okrem *kumulus humilis*) na oblohe naznačuje zhoršenie počasia v blízkej budúcnosti, ktoré však nemusí byť len búrkového charakteru. Vývoj búrky začína ako oblak typu *cumulus congestus*. Je to kopovitý oblak presahujúci svojou výškou bežné kumuly, ktoré sa tvoria aj za pekného počasia. Pokiaľ sa horná hranica cumulu congestu dostane nad hladinu s teplotou −12 °C, horné časti oblaku začnú ľadovatieť. Následkom toho pôvodne zaoblený vrchol oblaku začne nadobúdať tvar vejárovitej nákovy (*incus*). V oblaku je niekoľko vzostupných a zostupných prúdov. Vrchol prúdenia - konvekcie nastáva v oblaku kumulonimbus s hladkým, vláknitým či nákovovým vrcholom a veľmi tmavou základňou. Spodnú časť oblaku tvoria vodné kvapôčky, vrchnú ľadové kryštáliky a vypadávajú z neho pevné alebo kvapalné zrážky. Búrkou sa oblak kumulonimbus nazýva od chvíle, kedy možno pozorovať prvé blesky alebo počuť hrmenie.

## Referencie

## Iné projekty


Kategória:Meteorologické javy
Kategória:Nebezpečné prejavy počasia
Bystrý potok (prítok Neresnice)

**Bystrý potok** je potok na Strednom Pohroní, v juhozápadnej časti okresu Zvolen. Je to ľavostranný prítok Neresnice, meria  a je tokom V. rádu. Krátky úsek v okolí prameňa leží na území okresu Banská Štiavnica, pričom pramenná oblasť je súčasťou prírodnej rezervácie Gajdošovo a horný tok tečie územím CHKO Štiavnické vrchy.

Pramení v Štiavnických vrchoch, v podcelku Skalka, východojuhovýchodne od obce Banský Studenec, severovýchodne od kóty  v nadmorskej výške cca  Od prameňa tečie sprvu na východoseverovýchod cez chránené územie Gajdošovo, v lokalite Kuracia sa stáča na sever a preteká Bystrou dolinou. Tu priberá ľavostranný prítok z východného svahu Skalky, ďalej sa stáča na severovýchod a sprava priberá prítok z oblasti Rebecanu. Následne tečie na krátkom úseku na sever, zľava priberá Drieňovú, potom mení smer toku na severovýchod a na hranici CHKO Štiavnické vrchy priberá krátky ľavostranný prítok vznikajúci SSV od kóty . Vzápätí sa stáča na východ, preteká popri chate Bystré na pravom brehu a zároveň vstupuje do Pliešovskej kotliny. Na dolnom toku už tečie viac východoseverovýchodným smerom, zľava ešte priberá občasný prítok vznikajúci južne od kóty  a koryto sa niekoľkokrát vlní. Severne od obce Dobrá Niva sa vlieva v nadmorskej výške cca  do Neresnice.

## Referencie

Kategória:Potoky na Slovensku
Kategória:Povodie Slatiny
Kategória:Vodné toky v okrese Zvolen
Mrak

**Mrak** môžě byť:
* oblak
* niečo pripominajúce oblak (napr. mrak komárov)
* zriedkavo: súmrak

## Referencie